BERETNING

om SESAR-fællesforetagendets årsregnskab for regnskabsåret 2013 med fællesforetagendets svar

(2014/C 452/07)

INDHOLD

INDLEDNING

En »udviklingsfase« i to terminer (termin 1: 2008-2016 finansieret under programmeringsperioden 2008-2013 og termin 2: 2017-2024 finansieret under programmeringsperioden 2014-2020), som forvaltes af SESAR-fællesforetagendet, og hvor der vil blive produceret nye teknologiske systemer og komponenter og udviklet operationelle procedurer som defineret i den europæiske ATM-masterplan.

En »definitionsfase« (2004-2007), der blev ledet af Den Europæiske Organisation for Luftfartens Sikkerhed (Eurocontrol) og medfinansieret af EU-budgettet via programmet for transeuropæiske transportnet. Resultatet af denne fase er den europæiske masterplan for lufttrafikstyringen (ATM-masterplanen), som definerer indholdet og beskriver udviklingen og implementeringen af den næste generation af ATM-systemer.

Budgettet for SESAR-projektets udviklingsfase er på 2,1 milliard euro, som skal betales med lige store bidrag fra EU, Eurocontrol og de deltagende offentlige og private partnere. EU's bidrag finansieres over syvende rammeprogram for forskning og programmet for transeuropæiske transportnet. Ca. 90 % af bidragene fra Eurocontrol og de andre interesserede parter ydes i naturalier.

OPLYSNINGER TIL UNDERBYGNING AF REVISIONSERKLÆRINGEN

Det er Rettens opfattelse, at de transaktioner, der ligger til grund for årsregnskabet for det år, der afsluttedes den 31. december 2013, i alt væsentligt er lovlige og formelt rigtige.

Revisionen omfatter udførelse af handlinger med henblik på at opnå revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. De valgte handlinger afhænger af revisors vurdering, herunder vurderingen af risiciene for væsentlig fejlinformation i regnskabet og for, at de underliggende transaktioner i væsentligt omfang ikke opfylder kravene i Den Europæiske Unions retlige ramme, uanset om det skyldes besvigelser eller fejl. Ved vurderingen af disse risici tager revisor både hensyn til den interne kontrol, som skal sikre, at der udarbejdes et retvisende årsregnskab, og til de overvågnings- og kontrolsystemer, der er indført for at sikre de underliggende transaktioners lovlighed og formelle rigtighed, og udformer revisionshandlinger, der er passende efter omstændighederne. Revisionen omfatter også en vurdering af, om den anvendte regnskabspraksis er passende, og om de regnskabsmæssige skøn er rimelige, samt en vurdering af den samlede præsentation af regnskabet.

Det er Rettens ansvar på grundlag af sin revision at afgive en erklæring til Europa-Parlamentet og Rådet (6) om årsregnskabets rigtighed og de underliggende transaktioners lovlighed og formelle rigtighed. Retten udfører sin revision i overensstemmelse med IFAC's Internationale Standarder om Revision og etiske regler og INTOSAI's internationale standarder for overordnede revisionsorganer. Ifølge disse standarder skal Retten planlægge og udføre revisionen med henblik på at opnå høj grad af sikkerhed for, om fællesforetagendets årsregnskab er uden væsentlig fejlinformation, og om de transaktioner, der ligger til grund for det, er lovlige og formelt rigtige.

Ledelsens ansvar med hensyn til de underliggende transaktioners lovlighed og formelle rigtighed og overholdelse af princippet om forsvarlig økonomisk forvaltning omfatter udformning, gennemførelse og opretholdelse af et effektivt og produktivt internt kontrolsystem, hvori indgår tilstrækkelig overvågning og passende foranstaltninger, som kan forhindre uregelmæssigheder og besvigelser samt, hvis det er nødvendigt, sikre, at der iværksættes retlige procedurer med henblik på at inddrive uberettiget udbetalte eller anvendte midler.

Ledelsens ansvar med hensyn til fællesforetagendets årsregnskab omfatter udformning, gennemførelse og opretholdelse af et internt kontrolsystem, som sikrer, at der udarbejdes en årsopgørelse, som giver et retvisende billede uden væsentlig fejlinformation, uanset om denne skyldes besvigelser eller fejl, udvælgelse og anvendelse af passende regnskabspraksis på grundlag af de regnskabsregler, som Kommissionens regnskabsfører har fastlagt (5) , og udøvelse af regnskabsmæssige skøn, som er rimelige efter omstændighederne. Direktøren godkender fællesforetagendets årsregnskab, efter at fællesforetagendets regnskabsfører har udarbejdet det på grundlag af alle tilgængelige oplysninger og skrevet en note, som vedlægges regnskabet, og hvori han bl.a. erklærer, at han har rimelig sikkerhed for, at regnskabet i alt væsentligt giver et retvisende billede af fællesforetagendets finansielle stilling.

Ifølge artikel 39 og 50 i Kommissionens delegerede forordning (EU) nr. 1271/2013 (4) har ledelsen ansvaret for at udarbejde et årsregnskab for fællesforetagendet, som giver et retvisende billede, og for, at de transaktioner, som ligger til grund for regnskabet, er lovlige og formelt rigtige:

BEMÆRKNINGER TIL DEN BUDGETMÆSSIGE OG ØKONOMISKE FORVALTNING

Budgetgennemførelsen

Flerårig rammeaftale

Pr. 31. december 2013 udførte 16 medlemmer (inklusive Eurocontrol) projektarbejde på programaktiviteter under SESAR-fællesforetagendets udviklingsfase. Disse aktiviteter omfattede mere end 100 private og offentlige enheder og underleverandører. Af de 358 SESAR-programprojekter under den 3. flerårige rammeaftale var de 333 (93 %) enten under gennemførelse eller allerede gennemført.

Af de 595 millioner euro i samfinansieringsbidrag, som Den Europæiske Union og Eurocontrol skulle betale til de øvrige 15 medlemmer under den 3. flerårige rammeaftale, var der indgået forpligtelser for 100 % og afholdt betalinger for 55 % (316 millioner euro) pr. 31. december 2013, mens de resterende 45 % (279 millioner euro) forventes at være udbetalt pr. 31. december 2016.

ANDRE FORHOLD

Retsgrundlag

Den 13. december 2013 vedtog bestyrelsen for SESAR-fællesforetagendet efter aftale med Kommissionen midlertidig de finansielle bestemmelser for SESAR-fællesforetagendet for programmeringsperioden 2014-2020, i overensstemmelse med Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012, med virkning fra den 1. januar 2014.

Den interne revisionsfunktion og Kommissionens Interne Revisionstjeneste

I overensstemmelse med IAS/IAC's koordinerede strategiske revisionsplan for SESAR-fællesforetagendet for 2012-2014 gennemførte Den Interne Revisionstjeneste i 2013 en begrænset gennemgang af proceduren for afslutning af projekter om forvaltning af tilskud (8) og en risikovurdering af informationsteknologien (IT), mens den interne revisionsfunktion gennemførte en juridisk-kritisk revision af forvaltningen af offentlige indkøb og kontrakter (9) og en gennemgang af ABAC Workflow-anvisningerne.

Overvågning og rapportering af forskningsresultater

Interessekonflikter

Kommissionens anden foreløbige evaluering (10)

Rapporten herfra indeholder to centrale henstillinger, den første vedrørende behovet for at forbedre behandlingen af medlemsstaternes specifikke behov for information og kommunikation, som afviger fra fællesforetagendets medlemmers mere tekniske behov (11) , og den anden vedrørende behovet for en fortsat indsats for at forbedre graden af opfyldelse af fællesforetagendets årlige mål (som anført i dets årlige arbejdsprogram), som steg fra ca. 60 % i 2010 til 82 % ved udgangen af 2012.

Opfølgning af tidligere bemærkninger

(1) Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (EUT L 64 af 2.3.2007, s. 1), ændret ved Rådets forordning (EF) nr. 1361/2008 (EUT L 352 af 31.12.2008, s. 12).

(2) Denne omfatter balancen og resultatopgørelsen, pengestrømsopgørelsen, opgørelsen over ændringer i nettoaktiver samt en oversigt over væsentlige regnskabspraksis og andre forklarende bemærkninger.

(3) Denne omfatter beretningen om budgetgennemførelsen samt en oversigt over budgetprincipperne og andre forklarende bemærkninger.

(4) EFT L 328 af 7.12.2013, s. 42.

(5) De regnskabsregler, som Kommissionens regnskabsfører har fastlagt, er baseret på de internationale regnskabsstandarder for den offentlige sektor (International Public Sector Accounting Standards, IPSAS), som er udgivet af International Federation of Accountants, og, når det er relevant, på International Accounting Standards (IAS)/International Financial Reporting Standards (IFRS) udgivet af International Accounting Standards Board.

(6) Artikel 107 i forordning (EU) nr. 1271/2013.

(7) Den 4. flerårige rammeaftale indeholder bestemmelser om i) reduktion af antallet af projekter til 250, primært gennem fusion med henblik på at forbedre produktiviteten af projektforvaltningen, og ii) tildeling af 38 millioner euro til finansiering af nye operationelle aktiviteter og initiativer, primært stammende fra finansiering, der er frigjort under eksisterende operationelle aktiviteter på grund af opnåede omkostningsbesparelser.

(8) I den endelige rapport dateret den 21. oktober 2013 konstateredes det, at der var behov for bevis for omfattende tekniske gennemgange af samtlige kilder til sikkerhed og for et konsekvent dokumenthåndteringssystem.

(9) I den endelige rapport dateret den 7. august 2013 konstateredes det, at der var behov for udvidede retningslinjer vedrørende afgrænsningerne af roller, ansvar og myndighed og for at få vedtaget en realistisk identifikations- og oplagringsprocedure.

(10) Second Mid-Term Evaluation of the SESAR Joint Undertaking (juni 2014).

(11) Baseret på en rundspørge blandt medlemsstaternes repræsentanter i Udvalget for det Fælles Luftrum, der er oprettet som støtte for Europa-Kommissionen (GD MOVE) i forbindelse med implementeringen af det fælles europæiske luftrum.

Fællesforetagendet har til opgave at sikre moderniseringen af det europæiske lufttrafikstyringssystem ved at koordinere og samle alle relevante forsknings- og udviklingsindsatser i Unionen. Det har ansvaret for gennemførelsen af ATM-masterplanen og navnlig gennemførelsen af følgende opgaver:

FÆLLESFORETAGENDETS SVAR

I punkt 26 anføres det, at Kommissionens anden evalueringsrapport indeholder to vigtige anbefalinger. For at give læseren indblik i hele sammenhængen og for at afspejle hele konklusionen vil vi gerne med hensyn til fællesforetagendets resultater tilføje, at det i den anden midtvejsvurdering desuden anføres, at »fællesforetagendet SESAR opfyldte de fleste af sine målsætninger inden for rammerne af SESAR-programmet. Gennemførelsen af det årlige arbejdsprogram blev forbedret i løbet af referenceperioden. Fællesforetagendet SESAR vedtog hensigtsmæssige foranstaltninger for at forbedre den årlige gennemførelsesgrad, og det anbefales at fællesforetagendet fortsætter sine bestræbelser på at forbedre gennemførelsesgraden for sine angivne målsætninger (jf. endelig rapport, kapitel 8, Konklusioner/III Fællesforetagendets resultater).«

Endvidere konstateres det i den anden midtvejsevaluering, at »fællesforetagendet generelt varetog de tildelte opgaver på en effektiv måde i løbet af evalueringsperioden (2010-2012) og således bidrog til SESAR-programmet. Det vurderes, at fællesforetagende fungerer i overensstemmelse med de bestemmelser og procedurer, der er gældende for foretagendet. fællesforetagendet har vist sig at have en struktur, der kan tilpasses specifikke behov.«(jf. endelig rapport, kapitel 8. Konklusioner/V Overordnet konklusion)